प्रिया वाघ, निदेशक और सह-संस्थापक हैं ‘MavenChic’ की। क्या आप विश्वास करेंगे कि उनकी पृष्ठभूमि इलेक्ट्रॉनिक्स इंजीनियरिंग और प्रबंधन की है लेकिन वो फैशन की ना सिर्फ बारीकी से जानकारी रखती हैं बल्कि वो देश में पहला डिजिटल इमेज मेकओवर स्टार्टअप लाने वाली महिला भी हैं। ‘MavenChic’ एक ऐसी जगह है जहां पर कोई भी महिला, भले ही वो किसी भी क्षेत्र से क्यों ना हो, यहां आकर अपनी इमेज का मेकओवर कर अच्छा महसूस करती है। प्रिया का कहना है कि हर किसी के साथ एक एक करके मिलना और फिर उनको सलाह देने में काफी समय लगता है और सभी महिलाओं के पास इतना वक्त भी नहीं होता। जिसको देखते हुए उन्होने फैसला लिया कि क्यों ना इस काम को ऑनलाइन ही शुरू किया जाये। आज ‘MavenChic’ ई-कॉमर्स के जरिये फैशन पर सलाह देने वाली वेबसाइट है।